stanford-oval/wikipedia huggingface dataset:
התרנגולים
הערכה וחשיבות > השירים

שירי "התרנגולים", בעידודה הפעיל של פולני, היו כמעט תמיד הומוריסטיים, שנונים ושואפים לשורת מחץ. כאמור, חלק מהשירים המצויים ברפרטואר של "התרנגולים", בעיקר מהתוכנית הראשונה, בוצעו כבר לפני כן, אם על ידי ה"פרר ז'אק" בצרפתית ואם על ידי הרכבים ישראליים כמו להקת הנח"ל, רביעיית מועדון התיאטרון ו"בצל ירוק". מבחינה טקסטואלית בלבד, השפה העתירה בדימויים, שמות, מצבים סיפוריים בנראטיבים השיריים היטיבו עם הזיקה התיאטרלית ושפת השיר הססגונית.
הלהקה ביצעה את שיריהם של מיטב היוצרים הגדולים של התקופה: סשה ארגוב, חיים חפר, ע. הלל, דן אלמגור ועוד. מבחינת אבני דרך מוזיקליות של הלהקה, ניתן לציין את "שיר השוק" של נעמי שמר שמתקרב יותר לקטגוריה של שיר עם מכל שיר אחר של התרנגולים, השיר "בראשית" (חפר-ארגוב), במקור של "בצל ירוק" שהציג את סיפור הבריאה ככישלון חרוץ של המין האנושי ומתאר חזון אפוקליפטי והשירים "יוסי ילד שלי מוצלח" ו"שיר השכונה", שהפכו מיד לשירים קלאסיים לתיאור הילדות השכונתית האורבאנית ששלטה בארץ עד סוף שנות השמונים עם הגעת עידן הטלוויזיה, המחשב והאינטרנט.
הערכה וחשיבות > התנועה

להקת התרנגולים התמקמה בתחילת שנות השישים בישראל במקום ייחודי בשילוב המוזיקה והדרמה. מדובר בשילוב ברמת הג'סטה שמושפע מזרמים מחוליים ודרמטיים שונים, שיוצר מבע "תרנגולי" ייחודי. בהיבט התאטרלי של "התרנגולים", אופן המשחק אינו תואם אף סוגה מרכזית בתאוריות המשחק השלטות, אלא מוצא דרך ביניים בין המחזמר, הקברט, תיאטרון התנועה, וחבורות הזמר.
אף על פי שהמבצעים לא היו רקדנים וללא ידע בתנועה, הם ביצעו את השירים בסגנון ייחודי של תנועה שאתגר וייחד את הכוריאוגרפיה בלהקה. כתב התנועה שפיתחה נעמי פולני התבסס על חוויות ודימויים אישיים והיא הצליחה להעביר את רצונותיה למבצעים עצמם. התנועה נבעה מהאסוציאציה שהמוזיקה שהמלים נותנות או מגרסה משולבת. השיר אינו מהווה רק יחידת מופע נטו אלא חלק במערכת גדולה יותר שמהווה תמה מרכזית לאירוע הבימתי. הג'סטות התנועתיות היו בידוריות- הסיום המתאים לנושא- מיצוי הג'סטה והאמצעים התנועתיים היו מינימליים ביותר. חברי הלהקה הרבו לספר על העבודה האינטנסיבית עם פולני ועל חזרות שנמשכו כחצי שנה לפני עליית המופע. פולני טענה כי "השירים, שמהווים חומר תאטרלי לבמה, הם חומרים שניתן לחוות אותם יום יום. השחקנים נבחנים גם על פי אהבת העבודה והמלאכה הנקייה מאשר אהבת החשיפה."
המבע ה"תרנגולי" מתבטא גם באופן שבו נקודות ההתייחסות הבימתיות הן רבות, מגוונות ולא תלויות בכל גורם אומנותי באופן בלעדי: הטקסט, המשחק, הג'סטה והמוזיקה מתקיימות בד בבד ואין למבע ה"תרנגולי" קיום ללא תשלובת מעין זאת.
דיסקוגרפיה

התרנגולים התוכנית הראשונה (1961)
התרנגולים התוכנית השנייה (1963)
התרנגולים - דיסק אוסף (1989)
הערות שוליים

↑  זמר אהבה לים - זֶמֶרֶשֶׁת, באתר www.zemereshet.co.il
↑  הגנרל המקסיקני קסטנייטס - זֶמֶרֶשֶׁת, באתר www.zemereshet.co.il
↑  דודי פטימר, ‏"היסטריה מהשנייה הראשונה": נעמי פולני והתרנגולים חוזרים להתחלה, באתר מעריב אונליין, 8 במאי 2019
↑  התרנגולים בהקלטת הטלויזיה הפלמית (בלגיה)
↑  נדב בורנשטיין, 50 שנה ללהקה המיתולוגית "התרנגולים": האפרוחים שרים, באתר nana10‏, 21 בספטמבר 2010
↑  אדר אבישר, תזמורת המהפכה מגישה: התרנגולים, הרמיקס, המופע, בבלוג של יובל אראל, מגזין מוזיקה ותרבות, 18 בדצמבר 2019
↑  יובל אראל‏, המופע "התרנגולים – הרמיקס" חוזר, בבלוג של יובל אראל, מגזין מוזיקה ותרבות, 1 ביוני 2021
| הגשש החיוור |
| --- | --- | --- |
| שייקה לוי     •     ישראל (פולי) פוליאקוב     •     גברי בנאי | שייקה לוי     •     ישראל (פולי) פוליאקוב     •     גברי בנאי |  |
| סרטי קולנוע | מוישה ונטילטור • פורטונה • ארבינקא • השכונה שלנו • כל ממזר מלך • התרוממות • גבעת חלפון אינה עונה • חמש מאות אלף שחור • שלאגר • הקרב על הוועד |  |
| אמרגן, במאים וכותבים | אברהם דשא (פשנל) • נסים אלוני • יוסי בנאי • מוטי קירשנבאום • שייקה אופיר • אסי דיין • אורי זוהר • נעמי שמר • אפרים קישון |  |
| שירים | מים לדוד המלך • למה צחקה מיכל • אחותי רוחמה • מה הוא עושה לה • אורחים לקיץ • פנס בודד • לו יהי • יש לי חג • זאת שמעל לכל המצופה • הלאה |  |
| ערכים קשורים | ישראבלוף • התרנגולים • הצ'ופצ'יק של הקומקום |  |
| --- | --- |
בקרת זהויות :  NLI: 987007302704305171  LCCN: n2019065134  MusicBrainz: 9e10382a-4b28-402f-8909-113c8aa13a76   WorldCat (עם LCCN): n2019-065134 
עטיפת האלבום הראשון
עטיפת האלבום השני
מסוף אלוף שדה

תבנית:תחנה מרכזית
מסוף אלוף שדה הוא מסוף אוטובוסים בעיר רמת גן הנמצא בסמוך למחלף אלוף שדה. במסוף עוברים קווי אוטובוס רבים והוא מהווה מקום מרכזי להחלפת קווים, בעיקר מקווים העוברים על כביש 4 לכיוון תל השומר.
ג'יילן תומאס ברוקס

| --- | --- |
אין תמונה חופשית
 לידה:  11 באוקטובר 2001 (בן 23) לוס אנג'לס, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-2019
 פרופיל ב-IMDb
 
ג'יילן תומאס ברוקס (באנגלית: Jalen Thomas Brooks; נולד ב-11 באוקטובר 2001) הוא שחקן אמריקאי.
ראשית חייו

ג'יילן תומאס ברוקס נולד בלוס אנג'לס, קליפורניה ב-11 באוקטובר 2001. הוא גדל עם אחיו הקטן ומשפחתו בלאס וגאס שבנבדה, ולמד בבית הספר התיכון ליברטי (אנ') שבהנדרסון הקרובה, שם שיחק כדורסל בנבחרת בית הספר. עם זאת, הוא פנה עד מהרה למשחק. הוא החל ללמוד שיעורי משחק באקדמיה למשחק "DreamTraxx" בווגאס, שם הוא מצא סוכן והחל לגשת לאודישנים.
קריירה

בשנת 2019, ברוקס ערך את הופעת הבכורה שלו בטלוויזיה בפרק של סדרת הטלוויזיה "סופרגירל", ששודרה בערוץ CW.
ב-9 בפברואר 2021 לוהק ברוקס לתפקיד חוזר בסדרה "Rebel". הסדרה אומנם הייתה קצרת מועד, אך ברוקס הופיע בשמונה מתוך עשרת פרקיה. ב-22 באוקטובר 2021 פורסם כי ברוקס לוהק לתפקיד קולטון דיווידסון בסדרת הטלוויזיה "ווקר".  ברוקס הופיע ב-20 פרקים של הסדרה.
בשנת 2023 לוהק לתפקיד הראשי בסרט האימה "חג ההודיה", שבוים על ידי אלי רוט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2023 | חג ההודיה  | בובי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2019 | סופרגירל | סיימון קירבי | פרק: "In Plain Sight" |
| 2020 | הסוכן הנרי | ג'ק סוואגר | פרק: "Cave the Date" |
| 2021 | Rebel | שון | 8 פרקים |
| 2021 | ממלכת החיות (אנ') | בלייז | 4 פרקים |
| 2021–2023 | ווקר | קולטון דיווידסון | 20 פרקים (עונות 3-2) |
| 2025 | The Pitt |  |  |
הערות שוליים

↑  Stone, Sam (28 באפריל 2022). "Walker: Jalen Thomas Brooks Hints at Season 2's Bigger Twists & Turns". Comic Book Resources. Valnet Inc. אורכב מ-המקור ב-28 באפריל 2022. נבדק ב-29 במאי 2022. {{cite web}}:  (עזרה)
1 2  Frank Parillo and Jalen Thomas Brooks (21 באוגוסט 2021). DreamTraxx Live and Uncut with Frank Parrillo (באנגלית). נבדק ב-31 באוקטובר 2021. {{cite AV media}}:  (עזרה)
↑  Petski, Denise (9 בפברואר 2021). "'Rebel': Mary McDonnell, Adam Arkin, Matthew Glave & Jalen Thomas Brooks Join ABC Drama Series As Recurring". Deadline Hollywood. Penske Media Corporation. נבדק ב-31 באוקטובר 2021. {{cite web}}:  (עזרה)
↑  Holbrook, Damian (22 באוקטובר 2021). "'Walker' Casts 'Rebel' Vet Jalen Thomas Brooks as Rival Family Scion". TV Insider. United States: TVGM Holdings, LLC. נבדק ב-31 באוקטובר 2021. {{cite web}}:  (עזרה)
↑  Byrne, Craig (28 באפריל 2022). "Interview: Jalen Thomas Brooks Talks Walker's Colton". KSiteTV. נבדק ב-29 במאי 2022. {{cite web}}:  (עזרה)
↑  Kit, Borys (24 בפברואר 2023). "Eli Roth's Horror Thriller 'Thanksgiving' Finds Its Stars in Jalen Thomas Brooks, Nell Verlaque (Exclusive)". Eldridge Industries. נבדק ב-5 במרץ 2023. {{cite web}}:  (עזרה)
↑  Kit, Boris (24 בפברואר 2023). "Eli Roth's Horror Thriller 'Thanksgiving' Finds Its Stars in Jalen Thomas Brooks, Nell Verlaque (Exclusive)". The Hollywood Reporter. נבדק ב-13 במרץ 2023. {{cite web}}:  (עזרה)
כפר סירקין

| --- | --- |
אנדרטה בכפר סירקין לנופלים במערכות ישראלשלט כניסה לכפר סירקין
מדינה: ישראל ישראל
מחוז: המרכז
מועצה אזורית: דרום השרון
גובה ממוצע: ‎41 מטר
תאריך ייסוד: 1936
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,432 תושבים
 מפת מיקום  מפה דינמית   (למפת גוש דן מוגדלת) כפר סירקין(למפת גוש דן רגילה) כפר סירקין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סירקין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סירקין32°04′39″N 34°55′28″E﻿ / ﻿32.0774153791522°N 34.9244021748078°E﻿ / 32.0774153791522; 34.9244021748078  heמפת היישובים של מועצה אזורית דרום השרון (in English: Drom HaSharon Regional Council) באדום - כפר סירקין בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

כְּפַר סִירְקִין הוא מושב באזור השרון ליד פתח תקווה השייך למועצה אזורית דרום השרון.
היסטוריה

אדמותיו נקנו באוגוסט של שנת 1934 מבעלי הקרקע הערבים - עומר אל ביתר. בעלי קרקעות סמוכות בקשו לבטל את המכירה ולרכוש בעצמם את הקרקעות בהתאם לדין זכות קדימה, אולם תביעתם נדחתה לאחר שלא הצליחו להפקיד בקופת בית המשפט את הסכום הנדרש לרכישת הקרקע ולא הביאו הוכחות שביכולתם לרוכשו.
תושבי הכפר הראשונים עלו לקרקע בשנת 1936. בשנים 1936–1939 הכפר שימש כמאחז יהודי במשך המרד הערבי הגדול, והוא סבל מהתקפות מערביי הסביבה. ההגנה השתמשה בו במאבקה בערבים בסביבתו, ולהסלקת כלי נשק בלתי חוקיים. בשנים הראשונות טרם נסלל כביש גישה לכפר במלואו.
היישוב נקרא על שמו של נחמן סירקין שהיה מראשי תנועת העבודה הציונית.
ילדי המושב לומדים בבית הספר היסודי בו, ובחטיבת הביניים והתיכון בבית חינוך ירקון.
סמוך למושב שכן מחנה סירקין של צה"ל, שכיום הרוס ועל חורבותיו צפויה לקום שכונה חדשה השייכת לפתח תקווה.
גלריית תמונות

הסליק
אנדרטה לנופלים במערכות ישראל
בית הוותיק
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  בית הדין ביטל את תביעת הערבים לקרקע כפר סירקין, דבר, 19 ביוני 1938
↑  התנקשויות בסביבת פתח תקווה, דבר, 19 בספטמבר 1936
לא היתה התקפה על כפר סירקין, דבר, 30 בספטמבר 1936
↑  אחרי התפוצצות המוקש בדרך כפר סירקין, דבר, 7 באוקטובר 1938
| --- | --- |
בקרת זהויות :  NLI: 987007540445205171  LCCN: nr95029711  VIAF: 125947437   WorldCat (עם VIAF): 125947437
אזור חיץ

מפה של אזור החיץ הנוכחי בקפריסין, בין הרפובליקה היוונית של קפריסין בדרום לבין הרפובליקה הטורקית של צפון קפריסין בצפון.
אזור החיץ בין ישראל וסוריה מסומן במפה באפור
אזור חיץ הוא אזור ייעודי המשמש להפרדה בין שני אזורים גאוגרפיים או ישויות פוליטיות. מטרת אזור החיץ יכולה להשתנות בהתאם לנסיבות.
לרוב אזור החיץ נוצר מסיבות פוליטיות על מנת להפחית את המתיחות בין מדינות או אזורים יריבים ועל מנת למנוע עימות ישיר בין הצדדים. ברוב המקרים הללו אזורי החיץ יהיו אזורים מפורזים ולעיתים אסורים בכניסת אדם כאשר הנכנס לתוכם שם את נפשו בכפו. אחת הדוגמאות הבולטות ביותר לאזור חיץ מהסוג הזה הוא האזור המפורז הקוריאני, המשתרע בין קוריאה הצפונית לקוריאה הדרומית. האזור המפורז הקוריאני הוקם בעקבות מלחמת קוריאה במטרה למנוע את העימותים הישירים בין הצדדים, כאשר אזור החיץ מהווה אזור נייטרלי תחת פיקוח של כוחות בינלאומיים. אזור חיץ נוסף, בין ישראל לסוריה, הוקם ברמת הגולן בחלק מהסכם הפרדת הכוחות בין ישראל לסוריה לאחר מלחמת יום הכיפורים.
בתחום התכנון העירוני אזורי חיץ נוצרים לרוב ליצירת הפרדה פיזית בין אזורים עם ייעוד קרקע שונה. פעמים רבות הפיתוח העירוני באזורי החיץ מוגבל, הם הינם אזורים מיוערים או אזורים עם פארקים, ובמקרים רבים הם נועדו לשמש את התושבים לצורך פעילויות פנאי. אזורי חיץ עירוניים אשר במקרים רבות מקיפים ערים, מסייעים לבלום את ההתפשטות העירונית. כמו כן, לעיתים קיימים גם אזורי חיץ בערים הממוקמים בין אזורי תעשייה לשכונות מגורים אשר נועדו למזער את ההשפעות של הפעילות התעשייתית על התושבים בשכונות המגורים מרעש, זיהום אוויר, ותוצרי לוואי תעשייתיים אחרים.
במקרים אחרים אזורי חיץ מוקמים לצורך שימור מערכות אקולוגיות. במקרים הללו הם לרוב מקיפים או ממוקמים בסמוכים לשמורות טבע, ונועדו למזער את ההשפעה של הפעילויות האנושיות על בתי גידול של בעלי החיים.
ראו גם

אזור מפורז
מרחב התפר
הקו הירוק (קפריסין)
הערות שוליים

↑  Definition of BUFFER ZONE, www.merriam-webster.com, ‏2024-12-07 (באנגלית)
↑  laddi, buffer zone, www.theidioms.com (באנגלית)
↑  Buffer zones definition| Biodiversity A-Z, www.biodiversitya-z.org
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
Hall & Oates

| --- | --- |
דריל הול (משמאל) וג'ון אוטס (מימין)
דריל הול (משמאל) וג'ון אוטס (מימין)
 מקום הקמה:  פילדלפיה 
 מוקד פעילות:  פילדלפיה, פנסילבניה, ארצות הברית
 תקופת הפעילות:  1970–2022 (כ־52 שנים)
 סוגה:  פופ רוק • רוק קל • דאנס-רוק • סינת'-פופ • גל חדש • R&B • בלו-אייד סול • AC
 חברת תקליטים:  Atlantic, RCA, Arista, U-Watch
 פרסים והוקרה:  היכל התהילה של הרוק אנד רול (2014) 
 www.hallandoates.com
 פרופיל ב-IMDb
 חברים
 דריל הול ג'ון אוטס
 
Hall & Oates (הול ואוטס) היה צמד מוזיקלי אמריקני בו היו חברים המוזיקאים דריל הול וג'ון אוטס. הצמד זכה לשיא הצלחתו מסוף שנות השבעים ועד אמצע שנות השמונים. סגנונם שילב רוק אנד רול עם רית'ם אנד בלוז ופופ והצטיין במלודיות קליטות. שישה מלהיטיהם, מתוך 34 סינגלים שצעדו במצעד בילבורד הוט 100 בשנים 1970–1979 ו-1980–1989, הגיעו למקום הראשון "Rich Girl", "Kiss on My List", "Private Eyes", "I Can't Go for That (No Can Do)", "Maneater", ו-"Out of Touch". להיטים רבים אחרים הגיעו לצמרת ה-40. כמו כן הגיעו מכירות תקליטיהם לשבעה תקליטי פלטינה ושישה תקליטי זהב. בשנת 2003 כלל אותם המגזין בילבורד במקום ה-15 ברשימת האמנים הגדולים בכל הזמנים ובמקום הראשון בין הצמדים. למרות ההצלחה המסחרית הגדולה, לא זכו השניים בדרך כלל להכרה חיובית מצד מבקרי המוזיקה, אך בשנת 2014 צורפו להיכל התהילה של הרוק אנד רול.
תולדות הצמד

שני השותפים להרכב גדלו בפרברי פילדלפיה. דריל פרנקלין הול (Daryl Franklin Hohl; יליד 11 באוקטובר 1946) וג'ון ויליאמס אוטס (John William Oates; יליד 7 באפריל 1948) נפגשו ב-1967 כסטודנטים באוניברסיטת טמפל. לאחר שגילו עניין משותף באותו סוג מוזיקה היו לשותפים לדירה, אך המשיכו איש איש בקריירה משלו בתחום המוזיקה ויצרו בסוגות רבות בהן פולק ומוזיקת נשמה.
רק ב-1972 החלו להקליט ולהופיע כצמד כאשר הול שר כסולן העיקרי ומנגן על גיטרה וקלידים ואוטס מנגן גיטרה וגיטרה בס ושר לעיתים רחוקות כסולן. את החומר, מילים ולחנים כתבו לרוב יחדיו. עד 1975 לא זכו להצלחה אך אז הוחתמו בחברת RCA Records והוציאו את התקליט Daryl Hall & John Oates ("האלבום הכסוף הראשון") שהשיר "Sara Smile" מתוכו היה לראשון שלהם שהגיע לעשרת הגדולים במצעד בילבורד ביוני 1976. בשנת 1977 היה הסינגל "Rich Girl" מן התקליט "Bigger than Both of Us" ללהיט. אולם הצמד לא השתלב עם אווירת הדיסקו של התקופה ולא ראה עוד הצלחה עד שנת 1980. הם עברו לניו יורק והקליטו את התקליט " Voices", בהפקה עצמית. התקליט זכה להצלחה מסחרית וכלל ארבעה להיטים. שנה לאחר מכן הקליטו את האלבום "Private Eyes", שמתוכו השיר "Private Eyes" והשיר "I Can't Go for That (No Can Do)" הגיעו למקום הראשון במצעד בארצות הברית.
בשנת 1983 הגיעו חמישה להיטים משלהם למקום הראשון במצעד בארצות הברית. באותה שנה הוציאו את אוסף הלהיטים "Rock 'n Soul Part 1". תקליטם "Big Bam Boom" מ-1984 הציג צליל אלקטרוני ומנוכר ונעשה בו אף שימוש חלוצי בסינטיסייזר מתוכנת (Synclavier).
ב-1985, לאחר סיבוב הופעות מצליח, הופיעו על במת פילדלפיה של הלייב אייד ובהקלטת השיר We Are the World.
לאחר שעבר הצמד לחברת התקליטים אריסטה רקורדס ב-1987 יצא תקליטם החשוב האחרון "!Ooh Yeah" שהגיע לפלטינה והסינגל מתוכו, "Everything Your Heart Desires", היה ללהיטם האחרון שהגיע למקום הראשון במצעד. לאחר מכן לא שב עוד הצמד להצלחות העבר. השניים פתחו בקריירות סולו משולבות בהקלטות והופעות משותפות וממשיכים להופיע הן כצמד והן יחד עם אמנים אחרים.
ב־1991 הקליטו את גרסתם ל־"Philadelphia Freedom" של אלטון ג'ון, לרגל הוצאת אלבום המחווה "Two Rooms: Celebrating the Songs of Elton John & Bernie Taupin".
שלישיית שריד

| --- | --- |
 תקופת הפעילות:  1960–1965 (כ־5 שנים)
 סוגה:  זמר עברי 
 חברים
 שלמה ורבנר  נתן מילוא  מנחם ראובני
 
שלישיית שריד הייתה להקת זמר עברי שהורכבה משלושה אנשי קיבוץ שריד: שלמה ורבנר, נתן מילוא ומנחם ראובני. השלישייה פעלה בין השנים 1960 ו-1965 וזכתה להצלחה רבה. בין להיטיה: "טוב ללכת בדרכים", "ביתי אל מול גולן", "פנה הגשם" ועוד. שלישיית שריד הייתה לחלק מלהקות הייצוג של התנועה הקיבוצית אשר שיקפו בשיריהן, בין היתר, את אורח החיים הקיבוצי.
חברי הלהקה

"שלישיית שריד" כללה שלושה נערים מקבוץ שריד:
שלמה ורבנר, נולד ב-1935 בווינה שבאוסטריה. עלה עם משפחתו לארץ ישראל בגיל 3 והמשפחה התיישבה בירושלים. בגיל 17 הגיע לקיבוץ שריד מקיבוץ גן שמואל. ורבנר בלט בשלישייה מבחינה מוזיקלית. הוא ניגן בגיטרה והיה זה שיצר את העיבודים הקוליים והמוזיקליים. ב-1963 זכה גם בפרס קפלן יחד עם חבר נוסף משריד, על פיתוח שעשו בנושא ריסוס מטעים. נפטר ב-17 באוקטובר 2021.
נתן מילוא, נולד ב-1935 באקוודור והגיע לשריד במסגרת עליית הנוער בגיל 14.
מנחם ראובני, נולד ב-1938 בתל אביב ונשלח לקיבוץ שריד בגיל 7 בתור ילד חוץ.
שלושתם למדו ועבדו במוסד החינוכי בקיבוץ ובשעות הפנאי שרו במקהלת בית הספר, עליה ניצחה המורה למוזיקה בבית הספר, צפירה יונתן, אשתו של המשורר נתן יונתן. בתחילת שנות ה-50 התגייסו השלושה לצה"ל ועם שחרורם חזרו לשריד ושובצו בעבודות המשק. במקביל, בשעות הפנאי, נהגו להיפגש ולשיר במקהלת הקיבוץ.
תולדות הלהקה

בשנת 1960 פנה רכז התרבות של הקבוץ, עמינדב, אל השלושה וביקש שיכינו שלושה שירים בליווי גיטרה עבור חג הסוכות. לקראת אירוע זה עבדו השלושה רבות והכינו את השירים: "תרנגול בן גבר", "אתן במדבר" ו"ימין ושמאל".
לקראת פסטיבל הזמר והפזמון השני, במאי 1961, הלחין שלמה ורבנר את השיר "ברושים" עם מילים מאת חיים גורי. השיר זכה להשתתף בפסטיבל וזכה במקום השישי בעקבות זאת, הקים ורבנר את השלישייה. השלושה הופיעו וזכו לתגובות חיוביות. שמם יצא גם אל מחוץ לקיבוץ והם החלו להיות מוזמנים למופעים ואירועים הן בקיבוצים והן על במות ברחבי הארץ. שירים שביצעו הושמעו תדיר ברדיו.
איש המוזיקה של קול ישראל, מאיר הרניק, שהיה גם צייד של כישרונות צעירים וחיפש יוצרים חדשים, הגיע ב-1963 לשריד לראות את השלישייה והתלהב מסגנונה הייחודי: שילוב הרמוני מרענן של שלושה בריטונים. הרניק החליט לשבצם בתוכניתו "מועדון הזמר" ואף קבע להם תאריכי הופעות. דבר שחשף את השלישייה לקהל מאזינים רחב.
בחורף של 1965 פנתה לשלישייה חברת התקליטים הד ארצי והוציאה עבורה את תקליטה הראשון - "טוב ללכת בדרכים".
בחירת השירים לתקליט הושפעה בעיקר מהווי הקיבוץ והעמק ונכללו בו בעיקר שירים שהיו אהובים על השלישייה. שלושה מהשירים - "דוגית נוסעת", "ערפילים", ו"טוב ללכת בדרכים", נכתבו על ידי נתן יונתן ללחנים רוסיים אותם ליקטה ורשמה צפירה אשתו.
ב-1964 השתתפה השלישייה בפסטיבל הזמר והפזמון, בו ביצעה שלושה שירים: "אני ושירי", "הרחק בלילה", ו"שעה ברוכה".
בשנת 1965 יצאה שלישיית שריד לסיבוב הופעות באירופה בהזמנת הסוכנות היהודית והשומר הצעיר לכבוד חגיגות יום העצמאות. ביולי 1965 נפרדו דרכיהם והשלישייה התפרקה. שלמה ורבנר עזב את הקיבוץ ועבד שנים רבות כטכנאי בגלי צה"ל.
בשנת 2003 התארחו השלושה בתוכנית מיוחדת שערך אברהם זיגמן ברשת ג'. השידור עורר פניות רבות לשחזור ימי הזוהר של השלישייה. וכך, בשנת 2005, התאחדה השלישייה והביאה אתה גל אוהד של תגובות חמות. בינואר 2015 התאחדה השלישייה למופע "קאמבק היסטורי חד פעמי" נוסף, שנערך בחדר האוכל של קיבוץ שריד ובו השמיעו השלושה כמה מלהיטיהם.
משיריהם

"טוב ללכת בדרכים"
"ביתי אל מול גולן"
"פרח הלילך"
"פנה הגשם"
"אני ושירי"
"הרחק בלילה"
"שעה ברוכה"
"יש ואומרים אנשים"
הערות שוליים

1 2  יורם רותם, היסטוריה של שלישיית שריד באתר "סטריאו ומונו"
↑  "פרס קפלן" יוענק הערב, דבר, 15 ביולי 1963
↑  החודש שחלף//מהדורת אוקטובר 2021 באתר קיבוץ שריד.
1 2 3  שלישיית שריד, באתר קיבוץ שריד.
↑  קצת אינפורמציה, חרות, 12 במאי 1961
↑  שבת, מעריב, 6 בספטמבר 1963
↑  בני עורי מתעד את האיחוד מחדש של שלישיית שריד בתכנית: 'עוד חוזר הניגון' ברשת גימל בשנת 2003, נבדק ב-2021-10-22
| --- | --- |
בקרת זהויות :  NLI: 987007299197405171  MusicBrainz: 6d6a18cd-6604-4314-99db-c3699047c528
ילדה

ילדה בת 3
ילדה בכפר אפיווטקה שבברזיל
ילדה היא נקבה אנושית צעירה בתקופה שמהלידה ועד גיל ההתבגרות.
המונח משמש לעיתים קרובות גם כמילה נרדפת ל"בת". עם זאת המונח "בת" יכול לתאר גם יחס שארות הקושר נקבה אל הוריה (המושג המקביל לזכר הוא ילד). כמו כן ההבחנה בן או בת יכולה לחול על אישה בכל הגילים. החל מגיל ההתבגרות מכונה האישה "נערה".
היחס והמעמד של בנות בכל חברה קשור בדרך כלל במעמדן של הנשים באותה התרבות. בתרבויות בהן לנשים יש מעמד חברתי נמוך, בנות עשויות להיות לא רצויות על ידי הוריהן, והמדינה עלולה להשקיע פחות משאבים במתן שירותים הנחוצים לבנות.
דמוגרפיה

בדרך כלל נולדים מעט יותר בנים מבנות (בארצות הברית לדוגמה נולדים כ-105 בנים לכל 100 בנות), אך אצל בנות יש מעט פחות סיכויים למות בילדות.
בשנת 2011 היו בהודו 91 בנות מתחת לגיל 6 לכל 100 בנים. מפקד האוכלוסין של 2011 הראה כי שיעור הבנות בהשוואה לבנים מתחת לגיל 6 ירד גם בעשור האחרון מ-927 בנות עבור כל 1,000 בנים בשנת 2001 ל-918 בנות עבור כל 1,000 בנים בשנת 2011. בסין שיעור הבנות בהשוואה לבנים הוא 794 בנות עבור כל 1,000 בנים באזורים כפריים. באזרבייג'ן שיעור הבנות בהשוואה לבנים הוא כ-862 בנות לכל 1,000 בנים בממוצע בשנה.
סטיבן מושר, נשיא המכון לחקר אוכלוסין בוושינגטון, ציין בעבר: "עשרים וחמישה מיליון גברים בסין לא יכולים למצוא כלות כי יש מחסור בנשים צעירות ... ולכן יצטרכו לנסוע לחו"ל על מנת למצוא כלות." אחת הסיבות לחוסר האיזון המגדרי באזורים הללו הוא הגידול סחר בבני אדם לתעשיית המין. דו"ח האו"ם משנת 2005 קבע כי במסגרת הסחר בבני אדם בסין עד 800,000 אנשים עברו מסין למדינות שונות כאשר כ-80% הם נשים ונערות.
ראו גם

ילדות
נערה
הערות שוליים

↑  North America :: United States — The World Factbook - Central Intelligence Agency, www.cia.gov
↑
↑  Therese Hesketh, Li Lu, Wei Xing Zhu, China’s excess males, sex selective abortion, and one child policy: analysis of data from 2005 national intercensus survey, BMJ 338, 2009-04-09, עמ' b1211 doi: 10.1136/bmj.b1211
↑  DataBank | The World Bank, databank.worldbank.org
↑  Infanticide, Abortion Responsible for 60 Million Girls Missing in Asia, Fox News, ‏2015-03-25 (באנגלית)
| --- | --- |
בקרת זהויות :  NLI: 987007529108605171  BNE: XX532943  BnF: cb11931405j (data)  GND: 4036871-3  LCCN: sh85055012  NDL: 00572343  NKC: ph119743
רועי הראבן

| --- | --- |

 לידה:  1971 (בן 54 בערך) חיפה, ישראל 
 שם במה:  טרוי 
 מוקד פעילות:  ישראל
 תקופת הפעילות:  מ-1995
 סוגה:  סינת'פופ, ניו וייב, אוונגרד, פופ רוק, אלקטרו, אינדסטריאל
 שפה מועדפת:  עברית 
 חברת תקליטים:  מגאסוס / Boox Entrance / CD BABY
 www.troy.co.il
 
רועי (טרוי) הַרְאֶבֶן (נולד ב-6 ביולי 1971 בחיפה) הוא זמר, מלחין, מפיק מוזיקלי ועיתונאי ישראלי.